open-index/open-wikipedia-markdown huggingface dataset:
Esej

**Esej** (z angl. essay < fr. essai = skúška, literárny pokus < lat. exagium = váženie) je literárny odborne-publicistický žáner stredného alebo kratšieho rozsahu, úvaha, v ktorej sa neobyčajným spôsobom spracúva odborná, najmä kultúrna problematika. Zaujímavo, príťažlivo, esteticky, vtipne a vecne chce presvedčiť alebo poučiť čitateľa. Autor eseje posudzuje problém v širšom kontexte, argumentuje, komentuje súčasné riešenia a naznačuje nové. Esej je často písaná živým, obrazným jazykom.

## Druhy esejí
*literárnohistorické
*jazykovedné
*prírodovedné

## Vlastnosti
* Je subjektívno-objektívny žáner.
* Pisateľ využíva svoje vnútro.
* Používa výkladový slohový postup, ale aj s opisom. Opisná esej sa využíva hlavne v literárnej vede, menej vo vedeckých prácach.
* Prehodnocuje sa názor na všeobecne známu otázku, ale esej je odbornejšia.
* Vyžaduje predchádzajúce odborné vedomosti. 
* Je koncepčne uvoľnená. Nemá úvod, jadro a záver.
* Začína in medias res.
* Nemá typický koniec, pisateľ ju môže ukončiť kedykoľvek a akokoľvek (A. Matuška: *Štúrovci – čo je subjektívno-objektívny žáner?* je ukončená tromi bodkami).
* Nemusia sa využívať myšlienkové operácie. 
* V odbornej eseji sa používajú priame výrazové prostriedky. Priamo, odborne pomenúvajú sa javy skutočnosti. Využíva sa koordinácia, vyratúvanie.
* Vety sú krátke, dlhé, dokončené, nedokončené a opytovacie.
* Rozsah: Klasická esej má asi 15 strán, ale môže varírovať: od 2 do 50 strán. V niektorých prípadoch môže mať esej iba niekoľko viet.

## Tradície eseje
### Anglosaská
Esej má podobu úvahy. Je to zamyslenie sa kratšieho rozsahu. Vypracovanie tohto typu eseje je častou úlohou na amerických stredných školách.

### Francúzska
Odborné pojednanie väčšieho rozsahu.

### Česká
Esej sa zaoberá kultúrnou či filozofickou problematikou, prípadne rieši významnú aktuálnu spoločenskú tému.

## Slovenskí esejisti
*Alexander Matuška
*Ján Števček
*Vladimír Mináč
*Milan Kolcun
*Milan Rúfus

Kategória:Literárne pojmy
Eufemizmus

**Eufemizmus** (z gr. *eu* - dobre, *fémi* - hovorím) alebo **melioratívum** je zjemňujúce slovo. Nahrádza sa ním priame pomenovanie nepríjemných javov, predmetov, stavov alebo rozporuplných stránok života (smrť, staroba, alkoholizmus a pod.). Melioratíva sú  eufemizmy práve v tomto užšom zmysle - zjemňujúce slová. Opakom eufemizmov sú dysfemizmy (záporné slová). Eufemizmy sa používajú aj ako prostriedky náhrady vulgarizmov, jazykových tabu (tabuové slová) či kliatby (nadávky). Opakom eufemizmu je v tomto prípade pejoratívum (hanlivé slovo, podmnožina dysfemizmov).   

Eufemizmy sa v každodennom spoločenskom styku veľmi často používajú aj pre zakrývanie rôznych chýb, osobnostných nedostatkov, nešťastia, postihnutia, spoločenských nešvárov, morálne pochybného konania atď.

Eufemizmy sa celkom bežne používajú v mnohých jazykoch, časom sa z niektorých z nich môžu stať ustálené slovné spojenia (frázy) respektíve bežne používané frazeologizmy alebo idiómy.

## Príklady
* *zavrieť oči*; *vydýchnuť naposledy;* *odísť na večný odpočinok* (zomrieť)
**plnoštíhly* (tučný)
**nerozumný, nemúdry* namiesto hlúpy, sprostý 
**mať náladu* (opiť sa)
**paparazovanie* (špehovať)
**kontroverzný podnikateľ*
*Zinovjev a Kamenev boli odsúdení na *najvyššiu mieru trestu* (zastrelení)
**tábor na prevýchovu* (väzenie)
**koncentračný tábor* (vyhladzovací tábor)
*vstup spojeneckých vojsk (okupácia Československa)
*v češtine *houby* namiesto hovno
**milovať sa, stýkať sa, spať* (pohlavný styk)
**miesta „tam dole“* (pohlavné orgány)

## Referencie


## Zdroj
* *Krátky slovník slovenského jazyka*, Veda (2003)
* *Slovník cudzích slov (akademický)*, SPN (2005)
* Slovník literárnych pojmov

Kategória:Literárne pojmy
Kategória:Jazykoveda
Eufónia

**Eufónia** je zvuková výstavba básnického textu. Je to umelecky pôsobivé usporiadanie hlások založené na opakovaní hlások, prípadne slabík alebo skupiny hlások.

## Príklad
**Horí ohník, horí, na Královej holi (o-í-o-í-o-í // a-á-o-e-o-i).*

## Iné projekty

Kategória:Literárne pojmy
Európska literatúra

**Európska literatúra** predstavuje súhrn literatúr, ktoré neboli vždy navzájom späté, ale vyrástli zo spoločného európskeho ducha.

Kategória:Literárne pojmy
Epištola

**Epištola** je v literatúre prozaický aj lyrický žáner vo forme listu známej alebo fiktívnej osobe. Názov je odvodený z gréckeho „epistolé“ (επιστολη). V kresťanstve je známy ako súčasť nového zákona - listy apoštolov adresované veriacim. Túto literárnu formu používali Horácius, Ausonius, Voltaire, Clément Marrot.  

## Iné projekty

Kategória:Básnické formy
Kategória:Literárne pojmy
Evergreen

**Evergreen** [slovenská výslovnosť: evrgrín] alebo **evergrín** je staršia populárna pieseň, ktorá osloví poslucháča aj v súčasnosti. Sú to piesne, ktoré sú stále populárne. 
Kategória:Literárne pojmy
Kategória:Hudba
Exemplum

**Exemplum** je krátky epický žáner svetského obsahu, ktorý sa vyskytuje v stredovekých kázňach. Exemplá objasňovali určitý morálny pojem alebo problém so zámerom vychovávať veriacich. Význam tohto žánru spočíva v tom, že namiesto bezduchého moralizátorstva kládol na prvé miesto rozprávanie príbehu, ktorý opisoval príkladné správanie, alebo poukazoval na činy svetského človeka zasluhujúce odsúdenie. Exemplá bezprostredne súviseli so životom a k príbehu sa iba pripájali náboženské poučenia, komentáre alebo moralizácie. Mali viacero podôb. Jestvovali vo forme bájok, anekdot a niektoré už obsahovali aj základné vlastnosti poviedky. Tým sa stali prvým zdrojom vzniku novodobej epiky. Exemplá sa zachovali aj v samostatných zbierkach. Exemplá sú dôkazom nielen obsahovej rozmanitosti žánru, ale aj ústupu náboženských prvkov a posilnenia zábavnej povahy textu.

Kategória:Literárne pojmy
Explicit

**Explicit** je kompozičný postup, posledná veta, verš, replika v texte.

Explicit v knihovníctve a archivníctve označuje súhrn údajov o diele umiestnených na konci rukopisných a niekedy aj prvých tlačených kníh. Obsahuje bližšie údaje o diele - meno pisára (alebo tlačiara), miesto a dátum vzniku knihy (napísania, vytlačenia), prípadne údaje o obsahu diela. Termín je pozostatkom vývojovej etapy, v ktorej knihy mali formu zvitku (papyrusového) a pri jeho roztočení boli tieto údaje k dispozícii ako prvé.
Náprotivkom explicitu je incipit. Oba sa nachádzajú v kódexoch, inkunábulách a starých tlačiach. 

## Referencie

## Zdroj
* KATUŠČÁK, Dušan. Informačná výchova : terminologický a výkladový slovník, odbor knižničná a informačná veda. 1. vydanie. vyd. Bratislava : SPN, 1998. 375 s. Názov edície zväzku 5: Pedagogická encyklopédia Slovenska a terminologických výkladových slovníkov.

Kategória:Literárne pojmy
Kategória:Knihy podľa typu
Kategória:Knihy z 15. storočia
Expresívne slovo

**Expresívne slovo** (resp. **výraz**) alebo **expresívum** je slovo (resp. výraz) citovo zafarbené. Môže mať kladné alebo záporné hodnotenie (deminutíva, pejoratíva, vulgarizmy). Pomáha autorovi charakterizovať postavu. Autor si ho vyberá na vyjadrenie postoja.

Kategória:Literárne pojmy
Dialogizácia

**Dialogizácia** je literárny postup, pri ktorom sa dá prozaický alebo básnický text pretvárať na formu rozhovoru (dialógu).
 

Kategória:Literárne pojmy
Epifora

**Epifora** je slovná štylistická figúra, opakovanie rovnakého slova alebo skupiny slov na konci za sebou idúcich veršov alebo viet. Opak anafory.

## Príklad
* *…nech kto jak chce o nich húta<br /> na každom je krv prischnutá<br /> srdca môjho krv prischnutá…*

## Diela
* Ivan Krasko - *Kritikovi*

Kategória:Štylistické prostriedky
Kategória:Literárne pojmy
Dráma

::*Dráma v užšom zmysle znamená činohru ako dramatický žáner, t.j. obyčajne hru s vážnym dejom, ale netragickým koncom, pozri [[činohra (žáner)]]*
[thumb|Divadelné [Maska|masky komédie a tragédie: tradičná ikona dramatického žánru]]
**Dráma** je jeden z troch základných literárnych druhov, popri lyrike a epike. Vznikla v starovekom Grécku z náboženských osláv Dionýza, boha plodnosti a vína. Vyvinula sa z dialógu medzi hercom a zborom. Aischylos neskôr pridal 2. herca a Sofokles herca tretieho.

Jej základnými vlastnosťami sú:
* dialogická forma – dialóg musí byť dramatický, prostredníctvom neho sa vytvárajú charaktery postáv
* dramatický konflikt – ktorý vyvoláva dramatické napätie.

Charakteristické znaky: 
* verš/próza
* sujetovosť
* dejovosť
* prítomný čas
* dynamické motívy
* dialogickosť
* hovorovosť
* obraznosť
* dianie (akčnosť)

## Dramatické žánre
* komédia
* tragédia
* činohra (=**dráma** v užšom zmysle)

### Kompozícia drámy
* vonkajšia
** dejstvá
** scény – výmena osôb
** výstupy – zmena počtu osôb
* vnútorná
** 1.úvod = expozícia
** 2.zápletka = kolízia
** 3.vyvrcholenie = kríza
** 4.dejový obrat = peripetia
** 5.rozuzlenie = katastrofa(v antickej dráme)

## Iné projekty

## Zdroj

* http://www.literatura.weblahko.sk/Drama.html


Kategória:Divadlo
Kategória:Literárne pojmy
Dramatické dielo

**Dramatické dielo** je literárny text, ktorý je prispôsobený na realizáciu na divadelnej scéne. Aby sa literárny text zdivadelnil, musí sa uskutočniť jeho inscenácia.

Kategória:Divadlo
Kategória:Literárne pojmy
Dramaturg

**Dramaturg** je osoba, ktorá v dnešnej terminológii, predstavuje literárneho a divadelného poradcu režiséra či osoby zodpovednej za prípravu divadelnej inscenácie.

## V divadle
Pokiaľ má dramaturg svoje stále miesto v divadle, jeho úlohou je predovšetkým vyberať hry do programu, podľa aktuálnosti alebo inej potreby, prípadne kombinovať texty zvolené pre určitú inscenáciu.

Dramaturg ďalej obstaráva dokumentáciu o diele a jeho súvislostiach. V niektorých prípadoch rediguje bulletin - program bohatý na dokumenty v kontexte dramatického diela.

Jeho úlohou je adaptovať text alebo ho modifikovať (montáž, koláž, škrty a opakovanie pasáží), prípadne text samostatne alebo v spolupráci s režisérom preložiť. Dramaturg by mal odkryť významové spojenia (súvislosti) a vpísať interpretáciu dramatického diela do nejakého celkového kontextu doby, či už sociálneho, politického alebo ekonomického.

Dramaturg sa aj aktívne zúčastňuje skúšobného procesu a pôsobí ako prvý kritik predstavenia. Nakoniec je jeho úlohou zaistiť spojenie inscenácie s potenciálnym publikom.

## Hudobný dramaturg
Hudobný dramaturg má za úlohu výber hudby, ktorý sa bude hrať v rádiu. Dramaturg Rádia_FM Daniel Baláž proces opísal takto: „V prvom rade počúva strašne veľa hudby. Je logické, že čím viac hudby pozná, tým sa zvyšuje šanca niečo vhodné vybrať a zaradiť do playlistu. Ide však o dlhý proces, ja v prvom rade konkrétnu hudbu vyberiem, zadovážim a začlením do archívu RTVS. Musí to spĺňať isté legislatívne normy, pieseň musí mať pridelené katalógové číslo. Neskôr ju stiahnem do našej databázy a určím rozličné atribúty, napríklad v akom čase sa bude hrávať a ako často. Je to komplikované aj po technickej stránke.“

## Referencie

## Iné projekty


Kategória:Divadelné povolania
Kategória:Hudobné povolania
Dityramb

**Dityramb** (gr. διθύραμβος, *dithyrambos*) je lyrický žáner, oslavná báseň (hymna) na počesť boha Dionýza, oslava života a krásy. V Grécku je po prvýkrát doložený u Archilocha v 7. storočí pred Kr. Asi v 6. storočí pred Kr. sa z neho vyvinula antická tragédia. Aj po jej vzniku sa dityramb ďalej uplatňoval, napr. u Pindara a Bakchylida.

## Referencie a bibliografia
 

Kategória:Literárne pojmy
Kategória:Básnické formy
Dobrodružná literatúra

**Dobrodružná literatúra** je súhrnný názov pre prozaické diela vyznačujúce sa príbehovosťou a dramatickosťou. Základom je dej založený na stupňovaní napätia. Dej je budovaný na časovom slede motívov a epizód, nečakaných zauzlení či strašidelných scén. Prostredie a doba bývajú nezvyčajné, dielo má obyčajne ústredného hrdinu, ktorý je niečím výnimočný. Autor vytvára kontrast kladných a záporných hrdinov. Zaraďuje sa medzi tzv. zábavnú alebo oddychovú literatúru. Máva aj poznávaciu hodnotu, čitateľ si rozširuje poznatky z oblasti prírodných i spoločenských javov. Dej dobrodružnej literatúry je skoro vždy v prítomnom čase.

## Autori
Zoznam autorov nie je kompletný.

* Ernest Hemingway
* Jules Verne
* Jack London
* Arthur Conan Doyle
* Gill Harveyová
* Robert Arthur
* Jela Mlčochová
* Erich Kästner
* Rudyard Kipling 

Kategória:Literárne pojmy
Ľudová pieseň

**Ľudová pieseň** je pieseň, ktorá sa odovzdáva z generácie na generáciu. Nepoznáme jej autora. Vznikala od začiatku ľudstva  . Spievali sa pri slávnostiach alebo pri práci... Je bohatstvom každého národa.

## Rozdelenie ľudových piesní
* Detské
* Historické
* Jarmočné
* Koledy
* Krstinové
* Ľudové balady
* Ľúbostné
* Obradné
* Pastierske
* Plačky
* Pohrebné
* Pracovné
* Rečňovanky
* Regrútske
* Rodinné
* Roľnícke
* Spoločenské
* Svadobné
* Tanečné
* Trávnice
* Uspávanky
* Vlastenecké
* Vojenské
* Zbojnícke
* Žartovné
* Žatevné
* Vojenské 

## Pozri aj
* Ľudová hudba
* Folklór
* Etnografia
* Muzikológia
* Etnomuzikológia
* Folklór

## Literatúra
* Elschek, Oskar: Piesne a hudba. In: *[[Slovensko (encyklopédia Vydavateľstva Obzor)|Slovensko: Ľud – II. časť]]*. 1. vyd. Bratislava: Obzor 1975. 1220 s.
* Hula, Emil: *Slovenské kvety*. 1. vyd. Praha: Štátne nakladateľstvo v Prahe 1923. 144 s.
* Pavlovič, Jozef: *Tisíc slovenských ľudových piesní*. 1. vyd. Bratislava: Prima Art 2004. 1023 s.

## Externé odkazy
* Národný portál cestovného ruchu na Slovensku
* Rozhovor s folkloristom Ondrejom Demom
* Texty a noty ľudových piesní

Kategória:Literárne pojmy
Kategória:Folklór
Kategória:Hudba
Kategória:Ľudová hudba
Kategória:Piesne
GIMP

**GIMP** (**GNU Image Manipulation Program**) je slobodný nástroj na úpravu obrázkov z projektu GNU.

Špeciálne pre GIMP bola vyvinutá knižnica GTK+ (Gimp ToolKit). Dnes je GIMP považovaný za najlepší slobodný grafický nástroj na úpravu a tvorbu rastrovej grafiky.

S programom GIMP sa dá dnes stretnúť v prakticky akejkoľvek Linuxovej distribúcii. Verzia pre Windows sa dodáva napríklad v CD/DVD počítačových časopisoch.

## Vlastnosti
GIMP podporuje celý rad funkcií pre prácu s grafikou, okrem iného:

* široká škála nástrojov (štetec, pero, ceruzka, rozprašovač, guma, pečiatka a ďalšie),
* práca s kanálmi, vrstvami a cestami,
* grafické filtre a skripty,
* podpora väčšiny rastrových formátov: GIF, JPG, PNG, XPM, TIFF, TGA, MPEG, PS, PDF, PCX, BMP atď. a mnoho vektorových,
* plná podpora vlastného natívneho formátu XCF a čiastočná podpora natívneho formátu Adobe Photoshopu (PSD),
* import vektorových obrázkov vo formáte SVG.

## Referencie

## Iné projekty

## Externé odkazy
* http://www.gimp.org/Domovská stránka projektu GIMP
* Domovská stránka GIMP pre vývojárov
* Slovenský preklad používateľskej príručky pre GIMP 
* GIMP Professional Presets Archives 
* Používateľská príručka pre GIMP
* GIMP pre Windows

Kategória:Grafický softvér
Kategória:Slobodný softvér
Mozilla Sunbird

**Mozilla Sunbird** je slobodná (neplatená) multiplatformová kalendárová aplikácia vyvíjaná spoločnosťou Mozilla Foundation. 

Sunbird vznikol ako samostatná aplikácia po ukončení vývoja rozšírenia Mozilla Calendar. Spolu s ním bolo vyvíjané rozšírenie Lightning pre Mozilla Thunderbird s podobnou funkcionalitou a rovnakou verziou. Podobne ako napr. Mozilla Firefox alebo Mozilla Thunderbird je aj Sunbird založený na užívateľskom rozhraní XUL. Vývoj Sunbird bol ukončený verziou 1.0 beta1 a pokračuje len vývoj rozšírenia Lightning.

## Prehľad verzií

## Referencie

## Iné projekty

## Externé odkazy
*Domovská stránka Mozilla Sunbird
*Video ukážka inštalácie a nastavenia pre spoluprácu s Google Kalendár

Kategória:Slobodný softvér
Kategória:Mozilla
Mozilla Thunderbird

**Mozilla Thunderbird** je slobodný multiplatformový poštový klient. Vyvíja ho Mozilla Foundation. Základom je myšlienka ako pri Mozilla Firefox vytvoriť jednoduchý a prehľadný program, ale s možnosťou nastavovania a flexibilného rozširovania. Verzia 1.0 bola uvoľnená 7. decembra 2004 a v priebehu 3 dní sa počet stiahnutí vyšplhal na 500&nbsp;000 a okrúhly 1&nbsp;000&nbsp;000 za 10 dní od uvedenia.

## História
Samostatný poštový program, ktorý dnes poznáme pod názvom Thunderbird, pôvodne vzišiel z poštovej aplikácie Mozilla mail ako projekt odčlenenia e-mailového klienta z balíka Mozilla. Projekt vznikol pod kódovým označením Minotaur krátko po spustení projektu webového prehliadača Firefox, ktorý sa vtedy uvádzal pod kódovým označením Phoenix.

Záujem bol spočiatku minimálny, ale s úspechom prehliadača Mozilla Firefox sa zvýšil záujem aj o poštového klienta a práce na projekte Minotaur boli oživené pod novým názvom Thunderbird. Názov dostal podľa mytologického vtáka, ktorý bol podľa indiánskych mýtov nositeľom dobrých správ a jeho podobu asi poznáte z indiánskych totemov.

## Vlastnosti
;Základné vlastnosti
Thunderbird podporuje protokoly POP a IMAP pre prístup k poštovým schránkam, dopĺňanie adries prostredníctvom LDAP adresára, ako aj čítanie a písanie e-mailov v HTML formáte. Obsahuje tiež RSS/Atom čítačku pre sledovanie syndikovaného obsahu.

;Lokalizácia
Vďaka podpore ľudí z rôznych kútov sveta je Mozilla Thunderbird lokalizovaná do viac ako 30 jazykov.

;Filtrovanie nevyžiadanej pošty
Vďaka zabudovaniu bayesian spam filtra dokáže veľmi efektívne triediť nevyžiadané správy.

;Prispôsobenie/rozšírenia
Rozšírenia dovoľujú pridať nové vlastnosti programu, ako napr. šifrovanie správ pomocou openPGP. Mozilla Thunderbird tiež podporuje zmenu vzhľadu za pomoci tzv. tém. Sú to jednoduché „balíky“ obsahujúce CSS a obrázky.
Rozšírenia a témy sa dajú nájsť na stránkach Mozilla Foundation.

;Bezpečnosť
Mozilla Thunderbird podporuje S/MIME, digitálne podpisovanie, šifrovanie správ a podporu pre certifikáty a zabezpečovacie zariadenia. Pre ďalšie zvýšenie bezpečnosti obsahuje voliteľnú možnosť zablokovania obrázkov nahrávaných zo vzdialeného zdroja a zakázanie JavaScriptu.

;Multiplatformový
Thunderbird funguje na rôznych platformách, ako napr.:
* Microsoft Windows
* Mac OS
* rôzne distribúcie systému Linux a iné UNIX-ové OS, používajúce X.org alebo XFree86 implementáciu X Window System

Pre platformu Microsoft Windows existuje navyše modifikovaná verzia Portable Thunderbird, ktorú je možné nainštalovať na prenosné pamäťové médium (napr. USB kľúč) a používať ju na viacerých počítačoch.

## Referencie

## Iné projekty

## Externé odkazy
*Oficiálna stránka
* Slovenská lokalizácia
* Doplnky a rozšírenia

Kategória:E-mailové klienty
Kategória:Mozilla
Kategória:Slobodný softvér
Kategória:Softvér pre Unix
Kategória:Softvér pre Linux
Kategória:Softvér pre Windows
Cygwin

[thumb|250px|Dve otvorené (Cygwin) [bash konzoly pod Windows XP (v jednej beží Midnight Commander); X11 server, ktorý má na vzdialenom počítači spustený program (xclock) (X11 tunelované cez SSH pomocou putty)]]

**Cygwin** je kolekcia slobodného softvéru pôvodne vyvíjaná firmou Cygnus Solutions, ktorá dovoľuje rôznym verziám Microsoft Windows správať sa podobne ako UNIX-ové systémy.

Cygwin funguje hlavne ako portovací softvér, ktorý programy normálne bežiace v POSIX systémoch (napr. GNU/Linux, BSD a UNIX) dovoľuje spúšťať v operačných systémoch Microsoft Windows, kde sa tieto programy nanovo skompilujú. Programy portované Cygwinom fungujú najlepšie pod Windows NT, Windows XP a Windows Server 2003, ale niektoré fungujú aj pod Windows 95 a Windows 98.

*Cygwin* bol vytvorený firmou Cygnus Solutions, ale v súčasnosti pokračuje vo vývoji Red Hat.

Podobné možnosti poskytuje aj balík Services for Unix firmy Microsoft, ktorý je založený na Interixe.

Kategória:Slobodný softvér
Kategória:X servery
Celestia

**Celestia** je open source, 3D astronomický program pre Windows, Mac OS X, a Linux vytvorený Chrisom Laurelom.

Program umožňuje zobrazenie objektov v mierke od umelých satelitov po celé galaxie v troch rozmeroch pomocou OpenGL.  Na rozdiel od väčšiny softvéru planetárií je užívateľovi umožnené slobodne cestovať vesmírom. Viac ako 10 GB dodatočného obsahu, ktorý je výsledkom práce malej, ale produktívnej komunity dopĺňa základný program.

NASA a ESA používali Celestiu na edukačné účely, ale pozor na zámenu s Celestia 2000, vlastným programom ESA.

## Referencie


## Iné projekty

## Externé odkazy

* Oficiálna stránka  
* Databáza zásuvných modulov a prídavkov vytvorených komunitov užívateľov 
* Celestia  na webstránke NASA 
* Instance of ESA using Celestia 

Kategória:Astronomický softvér
Kategória:Softvér pre Windows
Kategória:Softvér pre Linux
Kategória:Softvér pre Mac OS X
Kategória:Slobodný softvér
Midnight Commander

náhľad|250px|Midnight Commander

**Midnight Commander** (skrátene **mc**) je súborový manažér pre operačné systémy typu Unix a klon legendárneho DOS-ového súborového manažéru Norton Commander.

Program ponúka rozloženie do dvoch zvislých panelov. Umožňuje pripojenie k sieťovým priečinkom prostredníctvom FTP, SSH a Samby.

Kategória:Slobodný softvér
Kategória:Súborové manažéry
Kategória:Softvér z 1994
PuTTY

right|thumb|Unixové rozhranie putty

**PuTTY** je klient protokolov SSH, Telnet, rlogin, holého TCP a terminál pre spojenia cez sériový port. Pôvodne bol dostupný iba pre Windows v súčasnosti aj pre rôzne UNIXové platformy(ako aj niekoľko iných platforiem ako neoficiálny port). Pôvodne ho napísal a udržiava ho Simon Tatham. PuTTY je open source, napísaný pod MIT licenciou.

Aktuálna verzia (z apríla 2007) je 0.60. Oproti predošlej 0.59 prináša najmä opravy chýb. Verzia 0.59 priniesla niektoré nové vlastnosti ako možnosť spojenia cez COM sériový port, vylepšené kryptografické vlastnosti či niekoľko zlepšení používateľského rozhrania. Verzia 0.58 priniesla napríklad zlepšenú podporu Unicode pre medzinárodné znaky a písma sprava doľava alebo oboma smermi.

Pred 0.58 boli urobené tri následné verzie (0.55-0.57) opravujúce významné bezpečnostné diery predchádzajúcich verzií, niektoré umožňujúce kompromitáciu klienta ešte pred autentifikáciou servera.

Niektoré z vlastností PuTTY:
* ukladanie informácií o strojoch a nastavení
* výber protokolu SSH a šifrovacieho kľúča
* klienty príkazového riadku SCP a SFTP (nazývajú sa pscp a psftp)
* možnosť forwardovania portov s SSH, vrátane vstavaného forwardovania X11.

Vyjadrenie autora vo FAQ k významu názvu PuTTY:
:*"PuTTY" je názov populárneho SSH a Telnet klienta. Ľubovoľný iný význam je na pozorovateľovi. Povráva sa, že "PuTTY" je antonymom "getty", alebo že je to vec, ktorá robí Windows užitočným, alebo že je to plutóniový ďalekopis. Nie je možné aby sme takéto vyjadrenia komentovali.*

## Externé odkazy
*PuTTY - oficiálna stránka
*PuTTY.sk - slovenský mirror 

Kategória:Slobodný softvér
Kategória:Softvér pod licenciou MIT
Kategória:Terminálové emulátory
Links

**Links** je slobodný webový prehliadač v textovom režime so systémom menu. Je schopný zobraziť komplexné stránky (čiastočná podpora HTML 4.0 vrátane tabuliek a rámcov, podpora viacerých znakových sád), podporuje farebné a čiernobiele terminály, JavaScript a umožňuje horizontálne scrollovanie.

## Externé odkazy
*Domovská stránka Linksu na SourceForge.net

Kategória:Slobodný softvér
Kategória:Webové prehliadače
Jablko

[thumb|Odroda [Fuji (jablko)|Fuji]]
náhľad|Jablko
[thumb|Jablko - [Plod (rastlina)|plod jablone rozrezaný priečne.]]
**Jablko** je jedlý druh ovocia, je to plod jablone. Jablko je malvica. 

## Jablko v mytológii a literatúre
* Podľa kresťanskej tradície Eva v Raji odtrhla jablko a s Adamom ho zjedli. Potom boli za trest vyhnaní z Raja. V knihe Genezis sa však hovorí o ovocí stromu, ktorý leží uprostred Raja a jabloň ani jablko sa tam nespomína. Keďže na Blízkom východe sa jablone nevyskytovali, autor Genezis pravdepodobne nepísal o jablku, ale o inom ovocí. Je dosť možné, že išlo o figovník, keďže po požití ovocia sa prikryli figovými listami. Samotný výraz „jablko“ sa dostal asi až do latinského prekladu Biblie ako slovná hračka (malum = jablko / malus = zlý).
* Jablká Hesperidiek - neprístupné bájne ostrovy v gréckej mytológii.
* Jablko sváru
* Snehulienka
* Isaac Newton podľa legendy objavil gravitáciu, keď sedel pod stromom a na hlavu mu spadlo jablko.

## Zloženie jablka
Priemerné čerstvé jablko pozostáva z 85 % z vody.

## Referencie

## Iné projekty
Fetch

**Fetch** je druh vojenského robota slúžiaci na odmínovanie.

Na svete je obrovské množstvo mín, ktoré sú artefaktmi vojnových konfliktov. Zamínované sú rozľahlé územia, obývané civilným obyvateľstvom. Každoročne tisícky osôb prichádzajú o život alebo sú zmrzačené pri náhodných výbuchoch, ale aj pri cielenom odmínovaní. Pomôcť znížiť riziko, urýchliť odmínovanie a zautomatizovať túto činnosť možno použitím robotov. 

V roku 1996 vyvinula spoločnosť iRobot odmínovacieho robota pod názvom Fetch. V súčasnosti existuje jeho druhá verzia, Fetch II. Roboty sú konštruované tak, aby napriek svojej sofistikovanosti boli zhotoviteľné ľahko a s čo najnižšími nákladmi. Zaujímavosťou je, že pracujú v skupinách po štyroch. Skupina robotov je ovládaná diaľkovo operátorom. Ten vymedzuje územie, na ktorom operujú, a sleduje priebeh odmínovania. Samotný proces je však absolútne automatizovaný. Zariadenia si samy vyberajú trasy, po ktorých sa pohybujú, pričom svoje trajektórie zakresľujú do  elektronickej mapy, ktorú vidia všetky roboty aj operátor. Cieľom je optimalizovať činnosť tak, aby prešli čo najkratšiu trasu, ale skontrolovali celé územie a neduplikovali navzájom svoju prácu.

Kategória:Roboty IRobot
Kategória:Vojenské roboty
Ariel (robot)

**Ariel** je druh vojenského robota.

Je to úplne autonómny robot pripomínajci kraba, ktorého vyvinula spoločnosť iRobot. Má šesť nôh, na ktorých sa pohybuje. Vďaka takejto konštrukcii je schopný prejsť aj po veľmi komplikovanom teréne na miesta, kam by sa kolesové alebo pásové vozidlá nedokázali dostať. Jeho hlavnou funkciou je vyhľadávanie mín na súši a najmä v mori a ich zneškodňovanie.
Stratégia skupín robotov, ktoré majú navzájom spolupracovať, je vyhľadať míny, uložiť ich na najvhodnejšie miesto, ktoré starostlivo vybrali vopred, utiahnuť sa do bezpečia a nechať míny vybuchnúť.
Robot je konštruovaný tak, aby bolo jedno, či pracuje v normálnej polohe alebo otočený „hore nohami“. Každá jeho noha má dva stupne voľnosti. Prenášať môže míny s maximálnou hmotnosťou  a operovať môže až do hĺbky .

Kategória:Roboty IRobot
Kategória:Vojenské roboty
Bloodhound

**Bloodhound** je robot, ktorý patrí tak do kategórie medicínskych robotov, ako aj vojenských robotov. 

Vyvinula ho spoločnosť iRobot. Je postavený na tom istom podvozku ako PackBot. BloodHound je však poloautonómny robot. Spolupracuje s inteligentným oblečením vojakov a systémom GPS. Ak dôjde k zraneniu vojaka, jeho oblečenie to rozozná a zašle informáciu do medicínskeho centra a prijímač GPS určí jeho polohu. Následne sa zdravotníci rozhodnú, či je možné poslať za vojakom ľudí. Keby bola situácia príliš nebezpečná, vyslaný bude BloodHound. Robot sa autonómne dostane na miesto, kde leží zranený. Upozorní obsluhu na to, že dorazil, a v tomto bode prevezme jeho ovládanie lekár. Informácie o situácii získava prostredníctvom senzorov robota vrátane elektronického stetoskopu. Zistí rozsah poranení a poskytne pomocou robotických ramien a balíčka prvej pomoci nevyhnutné ošetrenie. Vďaka autonómii robota sa lekári nemusia zaoberať jeho riadením a môžu sa tak sústrediť iba na svoju prácu. 

BloodHound je súčasťou väčšieho projektu, ktorý zahŕňa aj robota určeného na evakuáciu ľudí a roboty schopné zaistiť zranených pred krížovou paľbou počas ošetrovania inými robotmi.

Kategória:Medicínske roboty
Kategória:Roboty IRobot
Kategória:Vojenské roboty
Paprika ročná

**Paprika ročná** (*Capsicum annuum*, synonymá *C. cerasiforme*, *C. grossum*, *C. longum*) je druh rastliny z čeľade ľuľkovité (*Solanaceae*). Podľa niektorých názorov (teda v širšom zmysle) zahŕňa aj to, čo sa inde klasifikuje ako samostatné druhy paprika čínska a paprika kríčkovitá.

Paprika ročná je pôvodom zo Strednej Ameriky. Hojne sa pestuje na južnom Slovensku a Maďarsku.

Ako **paprika** sa označujú najmä jeho čerstvé alebo sušené (mleté) plody, ktoré sa používajú ako zelenina a korenina.

## Zelenina

Patrí medzi plodovú zeleninu. Ako čerstvá zelenina na konzumáciu za surova alebo v jedlách sa používajú kultivary zeleninovej papriky, napríklad:
* *C. annuum* var. *grossum*
* *C. annuum* var. *longum*
* *C. annuum* var. *abbreviatum*

## Korenina

Ako korenina v podobe červeného mletého prášku na korenenie, farbenie a ochucovanie jedál sa používajú kultivary koreninovej papriky
* *C. annuum* var. *longum*

## Iné projekty

Kategória:Plodová zelenina
Kategória:Koreniny
Kategória:Ľuľkovité
Kärcher RC-3000

**RC-3000** je robotický vysávač spoločnosti Kärcher.

Tento robot s priemerom  a výškou  je určený na vysávanie v domácnostiach. Jeho navigácia je založená na náhodnom pohybe. Robot sa pohybuje priamočiaro, pokiaľ nenarazí na prekážku. Potom si náhodne zvolí uhol a v tomto novom smere sa znova pohne. Pre snímanie prekážok, resp. zamedzenie možnosti pádu napr. zo schodov, používa optické snímače. Pomocou interných snímačov posudzuje mieru znečistenia povrchu, ktorý sa pod ním nachádza, a rozhoduje o jednom zo štyroch módov vysávania. Prvý mód predstavuje normálne čistenie, robot prechádza po miestnosti náhodne a vysáva. Druhý mód predstavuje vysávanie jedného znečisteného miesta, robot po ňom prechádza nižšou rýchlosťou. Tretí mód umožňuje vysávanie silne znečisteného miesta. Robot po ňom jazdí dopredu a dozadu niekoľkokrát. Štvrtý mód predstavuje čistenie viacerých znečistených miest. V tom prípade sa robot po väčšej ploche snaží prechádzať hviezdicovitým spôsobom. RC-3000 umožňuje vysávať viacero izieb naraz. Robot sa dá prepnúť do módu tichej prevádzky, pri ktorom sa zníži jeho hlučnosť. Je to ideálne na vysávanie v noci.

Na jedno nabitie dokáže pracovať 60 minút, povysáva pri tom zhruba . Po uplynutí 20 minút od začiatku vysávania začne robot hľadať infračervený lúč, ktorý vysiela jeho základňová stanica. Ak ho nenájde do 60 minút, prestane vysávať a už iba hľadá základňu. Ak ju nájde, začne dobíjať akumulátory a súčasne vyprázdni svoje vrecko na nečistoty do zásobníka s objemom 2 l, ktorý je súčasťou základňovej stanice. Externý zásobník na nečistoty je to hlavné, čo ho odlišuje od ostatných modelov vysávačov. Zaujímavý je na tomto robotovi nabíjací čas, ktorý podľa materiálov spoločnosti Kärcher predstavuje iba 10 – 20 minút.
Cena tohto robota sa pohybuje na úrovni zhruba 65 000 Sk (stav 2004).

Kategória:Robotické vysávače
Roboking

náhľad|Model VR5902LVM
**Roboking** je robotický vysávač spoločnosti LG.

Inteligentné roboty patria dnes k prioritám Južnej Kórey, a preto sa veľa domácich firiem snaží uviesť na trh svoju verziu domáceho robotického vysávača. 

Roboking je výrobok spoločnosti LG. Tá predstavila robotický vysávač už v roku 1992, no až od roku 2000 sa vývojom začala zaoberať intenzívne. Do výskumu v tejto oblasti vložila už 5 mil. USD. Na jeho vývoji sa podieľalo 30 výskumníkov a bolo podaných 65 patentov. Ďalších 35 patentov bude prihlásených a to zaokrúhli ich počet na rovných 100. Robot možno riadiť aj pomocou diaľkového ovládača. Dá sa nastaviť tichý chod, keď sa snaží čo najmenej vyrušovať ľudí svojou činnosťou. Na zisťovanie prekážok je robot vybavený 14 ultrazvukovými senzormi. Ďalšie infračervené senzory sú určené na obchádzanie prekážok. Cena robota je stanovená zhruba na 70 000 Sk.

LG sa chystá na serióznejší nástup tohto robota v roku 2005. V príprave je aj Roboking, ktorý bude mať zlepšené funkcie, ako je napríklad mapovanie miestnosti s tým, že si bude zaznamenávať všetky zmeny, ktoré nastali v rozložení nábytku a ďalších predmetov. Bude mať takisto nové bezpečnostné a sieťové funkcie.

Kategória:Robotické vysávače
Hitachi

**Hitachi Limited** transkripciou: *Kabušiki gaiša Hitači seisakušo*, v doslovnom preklade *Akciová spoločnosť Závod Hitači*) je japonská spoločnosť so sídlom v Tokiu. Vyrába elektrické a elektronické komponenty a výrobky. Vznikla v roku 1910.

Táto spoločnosť pripravuje svoj model robotického vysávača.

## Iné projekty
 

Kategória:Podniky v Japonsku
Kategória:Výrobcovia lietadlových motorov
Kategória:Výrobcovia pevných diskov
Kategória:Podniky
Základná jednotka počítača

**Základná jednotka** alebo zriedkavejšie **ústredná jednotka** (angl. *central unit*, staršie [okrem 5. významu]: *mainframe*) je termín z informatiky, ktorý má viacero významov, pričom prvé tri sú identické s anglickým **CPU** (*Central Processing Unit*) : 
#centrálny procesor
#celok centrálneho procesora a operačnej pamäte
#celok centrálneho procesora, matičnej dosky (niekedy bez operačnej pamäte) a hardvérových rozhraní
#nepresne: obsah skrinky počítača (systémová jednotka)
#v počítačovom systéme pozostávajúcom z viacerých počítačov: ten počítač aj s perifériou, ktorý ovláda ostatné počítače

Ostatné zariadenia sa nazývajú periférne. Podľa významu základnej jednotky v kontexte predstavujú zvyšné vybavenie počítača. Takže základná jednotka + periférie = počítač.

Kategória:Architektúra počítača
Chester Nimitz

**Chester William Nimitz, Sr.** (* 24. február 1885, Fredericksburg, Texas, USA – † 20. február 1966, San Francisco Bay, Kalifornia) bol americký admirál, v rokoch 19451947 najvyšší veliteľ amerického vojenského námorníctva.

## Život
Narodil sa v Fredericksburgu v americkom štáte Texas. V detstve ho veľmi ovplyvnil jeho starý otec, bývalý námorník. Pôvodne plánoval štúdium na Vojenskej akadémii Spojených štátov vo West Pointe, no v tej dobe sa na školu nemal šancu dostať. Preto sa rozhodol pre dráhu v námorníctve.

Námornú akadémiu v Annapolise absolvoval v roku 1905. Po službe na Filipínach bol v roku 1909 preradený k ponorkám. V roku 1912 sa stal veliteľom atlantickej ponorkovej flotily a o rok neskôr absolvoval stáž v Nemecku, kde sa venoval hlavne štúdiu naftových ponorkových motorov. Počas prvej svetovej vojny pôsobil v hlavnom štábe ponorkového loďstva.

Od roku 1941 bol najvyšším veliteľom tichomorskej flotily. V roku 1942 riadil vylodenie na Guadalcanal. V rokoch 19431944 bol veliteľom ďalších vyloďovacích operácií v Tichomorí.

V roku 1944 spolu s admirálmi Leahym a Kingom dosiahol najvyššiu námornícku hodnosť v amerických námorných silách: päťhviezdičkový (flotilový) admirál (angl. *Fleet Admiral*), ktorá v americkom vojenskom systéme de facto označovala veľkoadmirála. Po druhej svetovej vojne táto najvyššia hodnosť už nebola nikdy použitá.

V roku 1945 sa spolu s D. MacArthurom zúčastnil kapitulácie Japonska. V tomto roku tiež nahradil vo funkcii vrchného veliteľa americkej flotily (angl. *Commander in Chief of the US Fleet*) Ernesta Kinga. Túto funkciu zastával do roku 1947, kedy odišiel do dôchodku.

V sedemdesiatych rokoch USA pomenovali na jeho počesť jednu z najlepšie navrhnutých a v súčasnosti najviac používaných tried lietadlových lodí: triedu Nimitz.

## V populárnej kultúre
V roku 1976 vo filme *[[Bitka o Midway (film)|Bitka o Midway]]* jeho postavu stvárnil americký herec Henry Fonda.

## Iné projekty

Kategória:Osobnosti z Texasu
Kategória:Vojenské osobnosti USA
Kategória:Osobnosti USA druhej svetovej vojny
Kategória:Admiráli United States Navy
Kategória:Príslušníci United States Navy
Kategória:Velitelia námorných operácií
Kategória:Ponorkoví kapitáni
Kategória:Osobnosti USA nemeckého pôvodu
Kategória:Osobnosti na poštových známkach USA
Kategória:Absolventi United States Naval Academy
Lucius Tarquinius Superbus

náhľad|Tarquinius Superbus
**Lucius Tarquinius Superbus**, po , bol podľa legiend v rokoch 534 pred Kr. – 510/509 pred Kr. tretí a posledný etruský kráľ Ríma. 

Svojho svokra, Servia Tullia, vraj dal zavraždiť, aby získal trón. 

Bol to pyšný, spurný, odpor vzbudzujúci panovník, ktorý nastolil krutovládu. V meste Rím rozšíril Jupiterov chrám, Circus Maximus a odvodňovacie kanály. Dobyl Gabii. Uzavrel zmluvu s Latinmi, spojenectvo s Hernikami a bojoval s Volskami (Suessa Pometia bolo dobyté) a so Sabinmi. Za jeho vlády vypukla vojna s Ardeou.

Keďže zneužíval svoje postavenie voči obyvateľom Ríma a nútil ich pracovať na výstavbe verejných budov, využili Rimania vojnu so susedným kmeňom a jeho rodinu roku 510/509 pred Kr. vyhnali z Ríma, čím sa v Ríme skončila doba kráľovstva, doba Etruskov a začalo sa obdobie republiky (res publica = vec verejná). Rimania vyhlásili kráľovský titul (*rex*) za prekliaty a už nikdy ho nepoužili. Niektorí neskorší panovníci sa za kráľa vyhlásiť chceli, ale boli čoskoro zavraždení. Patril medzi nich aj Cézar, ale pre vzbury ľudu od toho upustil.

## Pozri aj
* Zoznam kráľov Ríma

Kategória:Narodenia v 6. storočí pred Kr.
Kategória:Králi starovekého Ríma
KHR-1

**KHR-1** je humanoidný robot spoločnosti Kondo.

Japonská spoločnosť Kondo pripravila skladačku pre nadšencov, ktorí by si radi zostavili svojho humanoidného robota. Robot KHR-1 k nim dorazí poštou, úhľadne poukladaný vo forme jednotlivých súčiastok v škatuli. Cena skladačky nie je najnižšia, 1300 USD je v prepočte okolo 39 000 Sk.

Robot je vysoký  a má hmotnosť .  Servomotorov obsahuje KHR-1 presne 17. Ich nepárny počet súvisí s hlavou robota, ktorá je iba náznakovitá, tvorená telom servomotora. 

Motorčeky sú ovládané klasickým počítačom, pomocou pribaleného softvéru. Pre pripojenie robota k počítaču je použité rozhranie RS-232C. Súčasťou dodávky sú aj dva ovládače serv, každý z nich je schopný riadiť ich až 12.
Napájanie zabezpečuje NiCd batéria 6V, 600mA, nabíjačka je v cene skladačky. Robot nedisponuje žiadnou senzorikou.

Kategória:Humanoidné roboty
Servius Tullius

náhľad|Servius Tullius
**Servius Tullius** bol podľa legiend šiesty etruský kráľ Starovekého Ríma v rokoch 578 pred Kr. – 534 pred Kr. 

Podľa tradície bol veľkým reformátorom. Podľa niektorých názorov zriadil aj senát, ktorý bol vlastne poradným orgánom pre kráľov (bol súčasťou štátnej moci), ale ten v skutočnosti existoval už pred príchodom Etruskov do Ríma. 

Rozšíril mesto Rím o Kvirinál, Viminál a Eskvilín a postavil múry a priekopy. Rozdelil mesto na 5 regiónov a krajinu na okresy (*tribui*). 

Bojoval s Etruskami (hlavne s Vejanmi (podľa mesta Veje/Veii)). Spolu s Latinmi dal postaviľ svätyňu Diany na vrchu Aventin v Ríme, čím bol Rím uznaný za vodcu Zväzu Latinov.
 
## Nový politický systém (tzv. nová "ústava")
Je známy predovšetkým ako údajný autor novej, tzv. timokratickej, „ústavy“, ktorou sa odstránilo rodové zriadenie a vznikla triedna spoločnosť. Vplyv (rodovej) aristokracie nahradil vplyv majetných občanov („podnikateľov“, majiteľov nehnuteľností) bez ohľadu na pôvod. Podobná významná zmena sa v dejinách udiala na rôznych miestach ešte mnohokrát až do 20. stor.

Podľa ústavy existoval centuriálny snem (tiež: stotinový snem) a 5/6 majetkových tried obyvateľstva (I až V + proletári) podľa majetku. Rozdelenie obyvateľstva podľa majetku sa nazýva majetkový cenzus. Každá trieda mala iné práva a povinnosti podľa svojho majetku. Každá trieda mala toľko hlasov v sneme, koľko vojenských stotín (centúrií) musela postaviť. Stotina bola vojenská jednotka zložená zo 100 vojakov. Napríklad trieda I (najbohatší), musela postaviť 80+18 stotín jazdy. Keďže patricijovia vytvorili väčšinu centúrií, moc naďalej ostala v rukách najbohatších. Systém vychádzal pri tom zo Solónovej ústavy. Hovoríme, že Servius Tullius zaviedol cenzus a centuriálne zriadenie.

Servius Tullius aj administratívno-právne rozdelil štát na 4 mestské a 17 vidieckych obvodov, na tzv. *tribus* a zahrnul do nich všetkých obyvateľov, ktorí sa stali základnou jednotkou zhromaždení *comitia tributa*.
Reforma Servia Tullia umožnila plebejcom zúčastňovať sa na ľudových zhromaždeniach. 

Treba poznamenať, že podľa viacerých autorov však centuriálny snem vznikol až v čase republiky.

## Pozri aj
* Zoznam kráľov Ríma

Kategória:Králi starovekého Ríma

Servius Tillius -rozdelil obyvateľstvo v Ríme do 5 skupín
Arne (robot)

**Arne** je humanoidný robot ruskej spoločnosti New Era.

Názov robota je skratkou Antropomorphic Robot of New Era. Spoločnosť založená v St. Petersburgu sa vývojom humanoida zaoberá od roku 2001. Jeho zaujímavosťou je, že ako prvý humanoid má odlíšené mužské a ženské pohlavie, aj keď iba farbou povrchu. Modrý ARNE je muž, červená ARNEA je žena.

Roboty majú výšku , hmotnosť  a disponujú 28 stupňami voľnosti. Dokážu chodiť, rozoznávajú prekážky a obídu ich. Zapamätajú si predmety v priestore, pričom rozlišujú ich farby. Dokážu rozoznať 40 rozličných príkazov zadaných ľudským hlasom a vykonať ich. Sú zaujímavé aj svojou jednoduchou konštrukciou, ktorá by mohla byť predpokladom pre ich nízku výrobnú cenu.

Kategória:Humanoidné roboty
MS DanceR

**MS DanceR** je humanoidný robot schopný tancovať s ľudským partnerom.

Nejde o produkt Microsoftu, ako by sa na prvý pohľad mohlo zdať. MS DanceR znamená Mobile Smart Dance Robot a vyvíjajú ho na Tohoku university v Japonsku. Je to robot, ktorý dokáže predvídať ďalší krok tanečníka podľa tlaku na svoje rameno a boky. Dá sa teda po parkete viesť, sledujúc pohyby tanečného partnera.
Robot je vybavený počítačom, senzormi a batériou. Štyri kolesá mu umožňujú pohybovať sa akýmkoľvek smerom. Tancovať dokáže valčík, ktorého kroky má uložené v pamäti.

Kategória:Humanoidné roboty
Priemyselný robot

**Priemyselný robot** je oficiálne definovaný ISO (8373:1994, Manipulačné priemyselné roboty – slovník) ako *automaticky riadený, programovateľný, viacúčelový manipulátor pre činnosť v troch alebo viacerých osiach*. Pole **priemyselnej robotiky** je možné praktickejšie definovať ako štúdium, návrh a použitie robotických systémov na výrobu (odvodená definícia spoliehajúca sa na a priori definíciu *robota*).

Prof. P. N. Beljanin ho definoval nasledovne:
Priemyselný robot je autonómne fungujúci stroj-automat, ktorý je určený k reprodukcii niektorých pohybových a duševných funkcií človeka pri výkone pomocných a základných výrobných operácií bez bezprostrednej účasti človeka a ktorý je na tento účel vybavený niektorými jeho schopnosťami (sluchom, zrakom, hmatom, pamäťou atď.), schopnosťou samoučenia, samoorganizácie a adaptácie, čiže prispôsobivosti sa danému prostrediu.

## Iné projekty

Kategória:Robotika
Generácie robotov

**Generácie robotov** predstavujú rozdelenie robotov podľa miery ich inteligencie.

Pohľad na delenie robotov na generácie nie je v svetovej literatúre úplne jednotný, roboty možno rozdeliť do troch generácií, pričom možno definovať aj medzigenerácie.

**1. Generácia** – predstavujú ju roboty s programovým riadením. Program možno ľahko modifikovať, čím sa tieto roboty stávajú univerzálnejšími. V tejto generácii robotov ide hlavne o aplikácie umožňujúce uchopovať predmety a presúvať ich (pick and place – zdvihni a umiestni)

**1.5 Generácia** – prechod medzi prvou a druhou generáciou sa vyznačuje tým, že roboty prvej generácie sú vybavené aj senzormi a okrem jednoduchej manipulácie s predmetmi dokážu aj overiť výsledok svojej činnosti (make and test – urob a over)

**2. Generácia** – širšie sa v nej uplatňujú senzory a to tak na snímanie stavu okolia robota, ako aj senzory snímajúce jeho vnútorný stav. Robot je oveľa zložitejšie riadený a vyžaduje si riadiacu jednotku, ktorou je počítač. Môže byť vybavený koordinačným systémom oko-ruka

**2.5 Generácia** – v budúcnosti do nej budú zahrnuté roboty schopné komplexných perceptuálno-motorických funkcií

**3. Generácia** – inteligentné roboty, disponujú zložitejším riadiacim systémom na báze umelej inteligencie. Vyvinutá je tu schopnosť učenia a adaptácie.

Na jednotlivé generácie robotov nemožno hľadieť ako na epochy ich vývoja, kde jedna z nich vystrieda druhú a už vôbec nie, že sa to stane diskrétnymi skokmi. Jednotlivé generácie sa navzájom prekrývajú a pravdepodobne bude existovať vždy rozumný okruh aplikácií robotov nižších generácií, takže roboty rôznych generácií budú koexistovať.

Kategória:Robotika
Michal Hvorecký

Mgr. **Michal Hvorecký** (* 29. december 1976, Bratislava) je slovenský spisovateľ a publicista.

## Životopis
Vyštudoval estetiku na Filozofickej fakulte Univerzity Konštantína Filozofa v Nitre. V rokoch 2000 až 2003 spoluorganizoval hudobný festival Wilsonic. Žije v slobodnom povolaní v Bratislave.

## Tvorba
Preklady jeho kníh vyšli v Nemecku, Taliansku, Poľsku a Česku. Pravidelne píše publicistiku pre rôzne denníky a časopisy, ako napríklad denník SME, alebo internetový portál Salon. Za svoje texty získal viacero literárnych ocenení a autorských štipendií: MuseumsQuartier vo Viedni, Literarisches Colloquim v Berlíne, Goetheho inštitút v Mníchove, International Writing Program v USA. Adaptáciu románu *Plyš* uviedlo pražské *Divadlo Na zábradlí*, Divadlo Aréna v Bratislave a Schauspielhaus Hannover. 19. marca 2009 mala v Theater Forum v rakúskom Schwechate premiéru jeho prvá divadelná hra „Slovenský inštitút. Jedna komédia.“, napísaná v nemčine.

## Dielo

### Próza
* 1998 – *Silný pocit čistoty*, zbierka poviedok (ISBN 80-88897-79-3)
* 2001 – *Lovci & zberači*, zbierka poviedok (ISBN 80-88897-73-4)
* 2003 – *Posledný hit*, román (Bertelsmann/Ikar)
* 2005 – *Plyš*, román (Albert Marenčin – Vydavateľstvo PT)
* 2007 – *Eskorta*, román (Albert Marenčin – Vydavateľstvo PT)
* 2008 – *Pastiersky list*, fejtóny (Albert Marenčin – Vydavateľstvo PT)
* 2010 – *Dunaj v Amerike*, román (Albert Marenčin – Vydavateľstvo PT)
* 2012 – *Naum*, poviedkový román (Albert Marenčin – Vydavateľstvo PT)
* 2013 – *Spamäti (Marenčin PT)*
* 2015 – *Wilsonov* (Marenčin PT, sfilmované)
* 2017 – *Trol* (Marenčin PT)
* 2018 – *Bratislava - Čarovná metropola* (Monokel)
* 2019 – *Tahiti* (Marenčin PT)
* 2019 – *Maliar a chlapec - Prázdniny u Fullu* (Monokel)
* 2020 – *Čierny lev* (Marenčin PT)

### Preklady
* 2000 – Jack Womack: *Ambient*
* 2016 – Martin Pollack: *Americký cisár - Masový útek z Haliče*
* 2020 – Martin Pollack: *Halič - Putovanie po stratenom svete*

## Ocenenia
* 1996 – Poviedka 1996 (finalista)
* 1996 – nominácia na Cenu Karla Čapka (1996, 1998)
* 2000 – Poviedka 2000 (cena poroty)
* 2001 – Kniha roka 2001, 2. miesto v ankete týždenníka Domino fórum v kategórii „pôvodné literárne dielo“ za prózu *Lovci & zberači*
* 2002 – Poviedka 2002 (cena poroty)
* 2010 – Cena Nadácie Tatra Banky za umenie – Mladý tvorca 2010 (za román *Dunaj v Amerike*)

## Referencie

## Externé odkazy
* Stránka autora
* 
* Diela Michala Hvoreckého v súbornom katalógu Slovenskej národnej knižnice

Kategória:Slovenskí spisovatelia
Kategória:Slovenskí prozaici
Kategória:Absolventi Filozofickej fakulty Univerzity Konštantína Filozofa v Nitre
Kategória:Osobnosti z Bratislavy